บาทเปิด 31.25 บาทต่อดอลลาร์ ธุรกรรมเบาบาง
เงินบาทเปิดตลาด 31.25 บาทต่อดอลลาร์  ธุรกรรมเบาบาง ตลาดรอปัจจัยใหม่ มองกรอบวันนี้ 31.25-31.40 บาทต่อดอลลาร์
1 ก.พ. 2562

เงินบาทเปิดตลาด 31.25 บาทต่อดอลลาร์  ธุรกรรมเบาบาง ตลาดรอปัจจัยใหม่ มองกรอบวันนี้ 31.25-31.40 บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 31.25 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 31.22/24 บาท/ดอลลาร์
สำหรับวันนี้ทิศทางเงินบาทค่อนข้างจะผันผวน  โดยล่าสุดเงินบาทอ่อนค่ามาอยู่ที่ระดับ 31.36 บาท/ดอลลาร์ เนื่องจากปริมาณธุรกรรมเบาบาง ขณะที่ตลาดยังรอดูปัจจัยใหม่ๆ เพิ่มเติม ส่วนคืนนี้ตลาดรอดูตัวเลขการจ้างงานนอกภาคเกษตรของสหรัฐ(Nonfarm Payroll) ในเดือนม.ค.  "บาทช่วงเช้านี้ค่อนข้างผันผวน อาจเป็นเพราะภาวะที่ตลาดบาง ธุรกรรมยังมีน้อย เลยทำให้ค่าเงินเหวี่ยงไปเป็น 10 สตางค์ ตอนนี้ตลาดก็ยังย่อยข่าวเรื่องผลประชุม FOMC ขณะที่การเจรจาการค้าระหว่างสหรัฐฯ กับจีนก็ยังไร้ข้อสรุป" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.25-31.40 บาท/ดอลลาร์